CELEX: 62014TN0261
Language: fi
Date: 2014-04-25 00:00:00
Title: Asia T-261/14 P: Valitus, jonka Robert Walton on tehnyt 25.4.2014 virkamiestuomioistuimen asiassa F-32/13, Walton v. komissio, 27.2.2014 antamasta määräyksestä

21.7.2014   
            
            
               FI
            
            
               Euroopan unionin virallinen lehti
            
            
               C 235/25
            
         Valitus, jonka Robert Walton on tehnyt 25.4.2014 virkamiestuomioistuimen asiassa F-32/13, Walton v. komissio, 27.2.2014 antamasta määräyksestä
   (Asia T-261/14 P)
   2014/C 235/34
   Oikeudenkäyntikieli: ranska
   
      Asianosaiset
   
   
      Valittaja: Robert Walton (Oxford, Yhdistynyt kuningaskunta) (edustaja: asianajaja F. Moyse)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen asiassa F-32/13, Walton vastaan komissio, 27.2.2014 antaman määräyksen
            
         
               —
            
            
               palauttamaan asian virkamiestuomioistuimeen, jotta se voi tutkia kannekirjelmässä esitetyn kolmannen kanneperusteen ja lausua kahdesta muusta kanneperusteesta muutoksenhaun perusteella annetun tuomion mukaisesti
            
         
               —
            
            
               velvoittamaan valittajan vastapuolen korvaamaan muutoksenhausta ja asian käsittelystä ensimmäisessä oikeusasteessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa neljään valitusperusteeseen.
   
               1)
            
            
               Ensimmäinen valitusperuste, joka perustuu Euroopan unionin tuomioistuimen perussäännön 36 artiklan rikkomiseen, koska Euroopan unionin virkamiestuomioistuin ei ole perustellut ratkaisuaan eikä ole lausunut ensimmäisessä oikeusasteessa esitetystä kanneperusteesta.
            
         
               2)
            
            
               Toinen valitusperuste, joka perustuu oikeusvoiman periaatteen loukkaamiseen, koska virkamiestuomioistuin on luonnehtinut kyseessä olevien ratkaisujen ja tuomioiden kohteita ja perusteita oikeudellisesti virheellisellä tavalla ensimmäisessä oikeusasteessa nostetun kanteen kohteeseen nähden.
            
         
               3)
            
            
               Kolmas valitusperuste, joka perustuu siihen, että oikeutta oikeudenmukaiseen oikeudenkäyntiin on loukattu.
            
         
               4)
            
            
               Neljäs valitusperuste, joka perustuu puolustautumisoikeuksien ja luottamuksensuojan loukkaamiseen, josta aiheutuu, että valittaja on tehnyt anteeksiannettavan virheen.